Ο **Μίχαου Καρμπόβνικ** (πολωνικά: *Michał Karbownik*) (13 Μαρτίου 2001) είναι Πολωνός επαγγελματίας ποδοσφαιριστής, ο οποίος αγωνίζεται ως πλάγιος αμυντικός για τον Ολυμπιακό, με δανεισμό από την Μπράιτον εντ Χόουβ Άλμπιον.

Σταδιοδρομία σε συλλόγους
-------------------------

### Πρώιμη σταδιοδρομία

Ο Καρμπόβνικ γεννήθηκε στο Ράντομ, το οποίο βρίσκεται 100 χιλιόμετρα νότια της Βαρσοβίας. Ξεκίνησε την ποδοσφαιρική του καριέρα στην Ζόζα Κοβάουα σε ηλικία 10 ετών. Το 2012, εντάχθηκε στον τοπικό σύλλογο Μουόντζικ 18 Ράντομ.

### Λέγκια Βαρσοβίας

Το 2015, ο Καρμπόβνικ μετακινήθηκε στη Λέγκια Βαρσοβίας. Εντάχθηκε στις ακαδημίες νέων και σύντομα προήχθη στην Β ομάδα της Λέγκια το 2016. Το 2019, ξεκίνησε τις προπονήσεις με την πρώτη ομάδα και στις 25 Αυγούστου 2019 έκανε το ντεμπούτο του για την πρώτη ομάδα σε μια εκτός έδρας νίκη με 2-3 εναντίον της ΛΚΣ Λοτζ, όπου έδωσε μια ασίστ στον Ντόμινικ Νάγκι. Εντυπωσίασε στο επόμενο παιχνίδι, στη νίκη με 3-1 εναντίον της Ράκουφ Τσενστοχόβα, όπου έδωσε μια εντυπωσιακή ασίστ στον Γιαρόσουαφ Νιεζγκόντα. Ο Καρμπόβνικ καθιερώθηκε γρήγορα ως μόνιμος βασικός παίκτης της Λέγκια. Τον Μάιο του 2020, ο Καρμπόβνικ παρέτεινε το συμβόλαιό του με τη Λέγκια μέχρι το 2024.

Ο Καρμπόβνικ ήταν σημαντικός παίκτης στην κατάκτηση της Εκστρακλάσα 2019-20 και σύντομα κέρδισε αναγνώριση. Τον Ιανουάριο του 2020, ονομάστηκε από την UEFA ως ένας από τους καλύτερους νέους παίκτες που πρέπει να προσεχθούν το 2020. Τον Φεβρουάριο του 2020, ονομάστηκε «Ανακάλυψη της Χρονιάς» από το πολωνικό ποδοσφαιρικό περιοδικό «Piłka Nożna». Κέρδισε το βραβείο «Καλύτερος Νέος Παίκτης της σεζόν» της Εκστρακλάσα για τη σεζόν 2019-20 και ήταν στον κατάλογο των 40 ποδοσφαιριστών για το Βραβείο Golden Boy.

### Μπράιτον εντ Χόουβ Άλμπιον

Στις 6 Οκτωβρίου 2020, υπέγραψε στην αγγλική Μπράιτον εντ Χόουβ Άλμπιον, με κόστος μεταγραφής αξίας 3 εκατομμυρίων λιρών.

Ο Καρμπόβνικ δανείστηκε αμέσως πίσω στη Λέγκια Βαρσοβίας μέχρι το τέλος της σεζόν. Υπό τον νέο προπονητή, Τσέσουαφ Μιχνιέβιτς, ο Καρμπόβνικ άρχισε να παίζει στη μεσαία γραμμή (αφού είχε παίξει στο παρελθόν ως αριστερός μπακ υπό τον Αλεξάνταρ Βούκοβιτς). Στις 2 Νοεμβρίου 2020, η Λέγκια επιβεβαίωσε ότι ο Καρμπόβνικ βρέθηκε θετικός στην COVID-19, που τον απέκλεισε από τα επερχόμενα παιχνίδια της Λέγκια. Επέστρεψε στην ομάδα στις 29 Νοεμβρίου, στην ισοπαλία με 2-2 εναντίον της Πιαστ Γκλιβίτσε. Ωστόσο, στις 8 Δεκεμβρίου, η Λέγκια ανακοίνωσε ότι ο Καρμπόβνικ αποκλείστηκε από την ομάδα για το υπόλοιπο του 2020 λόγω ταγίσματος στην κνήμη και του συνέστησαν να ξεκουραστεί για να αποφευχθεί η επιδείνωση του τραυματισμού. Στις 17 Ιανουαρίου 2021, η Μπράιτον ανακοίνωσε ότι ανακάλεσε τον Καρμπόβνικ από τον δανεισμό του στη Λέγκια.

Ο Καρμπόβνικ έκανε το ντεμπούτο του για την Μπράιτον στις 10 Φεβρουαρίου 2021, ξεκινώντας και παίζοντας ολόκληρο τον αγώνα στην εκτός έδρας ήττα με 1-0 από τη Λέστερ Σίτι στον πέμπτο γύρο του Κυπέλλου Αγγλίας.

Έκανε τη δεύτερη εμφάνισή του για την Μπράιτον και την πρώτη για τη σεζόν 2021-22 στη εκτός έδρας νίκη με 2-0 επί της Κάρντιφ Σίτι στον δεύτερο γύρο του Κυπέλλου Αγγλίας στις 24 Αυγούστου 2021.

#### Ολυμπιακός (δανεισμός)

Στις 28 Αυγούστου 2021, ο Καρμπόβνικ εντάχθηκε με μονοετή δανεισμό στον Ολυμπιακό.

Εθνική ομάδα
------------

Ο Καρμπόβνικ αγωνίστηκε με τις «μικρές» εθνικές Πολωνίας Κ15, Κ17, Κ18 και Κ19.

Τον Σεπτέμβριο του 2020, ο Καρμπόβνικ κλήθηκε για τα επερχόμενα παιχνίδια της Πολωνίας στο Πρωτάθλημα Εθνών ΟΥΕΦΑ εναντίον της Ολλανδίας και της Βοσνίας και Ερζεγοβίνης, ωστόσο δεν έκανε εμφάνιση σε κανένα από τα δύο παιχνίδια. Στις 7 Οκτωβρίου 2020, μια ημέρα μετά την ολοκλήρωση της μεταγραφής του στην Μπράιτον εντ Χόουβ Άλμπιον, έκανε ντεμπούτο για την εθνική ομάδα στη νίκη με 5-1 επί της Φινλανδίας, δίνοντας ασίστ στον Αρκάντιους Μίλικ. Στα επόμενα δύο παιχνίδια, μπήκε ως αλλαγή στη θέση του Κάμιλ Γιούζβιακ στην ισοπαλία με 0-0 εναντίον της Ιταλίας και στη νίκη με 3-0 επί της Βοσνίας και Ερζεγοβίνης.

Διακρίσεις
----------

### Συλλογικές

**Λέγκια Βαρσοβίας**

* Εκστρακλάσα: 2019-20, 2020-21

Παραπομπές
----------

1. ↑  (πολλαπλές γλώσσες) *FBref.com*. 1b280c66.
2. 1 2  (Πολωνικά) *90minut.pl*. 34122. Ανακτήθηκε στις 23  Σεπτεμβρίου 2022.
3. ↑  «ŁKS Łódź 2-3 Legia Warszawa». *www.90minut.pl*. Ανακτήθηκε στις 29 Δεκεμβρίου 2020.
4. ↑  Kamieniecki, Piotr (25 Αυγούστου 2019). «Karbownik - pierwszy debiutant urodzony w XXI wieku». *legia.net* (στα Πολωνικά). Ανακτήθηκε στις 29 Δεκεμβρίου 2020.
5. ↑  «Michał Karbownik podpisał nowy kontrakt». *Przegląd Sportowy* (στα Πολωνικά). 23 Μαΐου 2020. Ανακτήθηκε στις 29 Δεκεμβρίου 2020.
6. ↑  «UEFA have picked the 50 young players to watch out for in 2020». *GiveMeSport* (στα Αγγλικά). 2 Ιανουαρίου 2020. Ανακτήθηκε στις 29 Δεκεμβρίου 2020.
7. ↑  «Michał Karbownik "Odkryciem Roku" w Plebiscycie "Piłki Nożnej"!». *Legia Warszawa - Strona oficjalna* (στα Πολωνικά). Ανακτήθηκε στις 29 Δεκεμβρίου 2020.
8. ↑  «Młodzieżowiec Sezonu 2019/2020 PKO Banku Polskiego: Michał Karbownik». *ekstraklasa.org*. Αρχειοθετήθηκε από το πρωτότυπο στις 25 Σεπτεμβρίου 2020. Ανακτήθηκε στις 29 Δεκεμβρίου 2020.
9. ↑  «Golden Boy Award: List of top 40 nominees revealed». *ProSoccerTalk | NBC Sports* (στα Αγγλικά). 16 Σεπτεμβρίου 2020. Ανακτήθηκε στις 29 Δεκεμβρίου 2020.
10. 1 2  «Brighton sign Polish duo Jakub Moder and Michal Karbownik». *Sky Sports* (στα Αγγλικά). Ανακτήθηκε στις 29 Δεκεμβρίου 2020.
11. ↑  S.A, Telewizja Polska (2 Νοεμβρίου 2020). «Koronawirus w Legii. Jeden z piłkarzy przeszedł test pozytywnie». *sport.tvp.pl* (στα Πολωνικά). Ανακτήθηκε στις 29 Δεκεμβρίου 2020.
12. ↑  «Uraz młodego legionisty. Karbownik musi odpocząć i nie zagra do końca roku». *Przegląd Sportowy* (στα Πολωνικά). 8 Δεκεμβρίου 2020. Ανακτήθηκε στις 29 Δεκεμβρίου 2020.
13. ↑  «Karbownik recalled from Legia Warsaw». Brighton & Hove Albion F.C. 17 Ιανουαρίου 2021. Ανακτήθηκε στις 18 Ιανουαρίου 2021.
14. ↑  «FA Cup: Leicester 1-0 Brighton: Kelechi Iheanacho scores winner». BBC Sport. 10 Φεβρουαρίου 2021.. Ανακτήθηκε στις 10 Φεβρουαρίου 2021.
15. ↑  «Cardiff City 0-2 Brighton & Hove Albion: Seagulls into Carabao Cup third round - BBC Sport». BBC Sport. 24 Αυγούστου 2021. Ανακτήθηκε στις 24 Αυγούστου 2021.
16. ↑  «Ολυμπιακός: Καρμπόβνικ κι επίσημα «ερυθρόλευκος»!». *sportime.gr*. 28 Αυγούστου 2021.
17. ↑  «National team career». *transfermarkt.com*.
18. ↑  «Ofensywnie i do przodu! Polska wysoko pokonuje Finlandię. Hat-trick Grosickiego». *pzpn.pl* (στα Πολωνικά). Πολωνική Ομοσπονδία Ποδοσφαίρου. 7 Οκτωβρίου 2020. Ανακτήθηκε στις 7 Οκτωβρίου 2020.
19. ↑ . «Polska - Włochy 0:0. Skrót meczu - Polsat Sport». *www.polsatsport.pl* (στα Πολωνικά). Ανακτήθηκε στις 29 Δεκεμβρίου 2020.
20. ↑  UEFA.com (14 Οκτωβρίου 2020). «Poland 3-0 Bosnia and Herzegovina: Lewandowski double inspires hosts». *UEFA.com* (στα Αγγλικά). Ανακτήθηκε στις 29 Δεκεμβρίου 2020.

Εξωτερικοί σύνδεσμοι
--------------------

* Προφίλ στο Transfermarkt.com

|  |  |  |  |  |
| --- | --- | --- | --- | --- |
| 

| π • σ • ε
Ολυμπιακός Σ.Φ.Π. – τρέχουσα σύνθεση 2023-24 |
| --- |
|  |
|  | 
* 1 Πασχαλάκης
* 3 Ορτέγκα
* 4 Καμαρά
* 7 Φορτούνης (c)
* 8 Ιμπόρα
* 9 Ελ-Κααμπί
* 10 Ζ.Μαρτίνς
* 11 Ελ-Αραμπί
* 12 Α. Μπα
* 14 Ανδρούτσος
* 15 Αλεξανδρόπουλος
* 16 Φρέιρε
* 17 Βρουσάι
* 18 Κίνι
* 19 Μασούρας
* 20 Καρβάλιο
* 21 Μπιέλ
* 22 Γιόβετιτς
* 23 Ροντινέι
* 25 Πορόσο
* 27 Ρίτσαρντς
* 29 Ναβάρο
* 32 Έσε
* 41 Μπιανκονέ
* 45 Ρέτσος
* 56 Ποντένσε
* 74 Ντόι
* 77 Μπρνιτς
* 88 Τζολάκης
* 98 Σολμπάκεν
* 99 Παπαδούδης

* Προπονητής: Κάρλος Καρβαλιάλ
 |

 |